smcproject/ml-wiki-sentences huggingface dataset:
സ്വന്തം ഗ്രാമത്തിലെ ഒരു മിഷണറി സ്കൂളിലാണ് പ്രാഥമിക വിദ്യാഭ്യാസം ആരംഭിച്ചതെങ്കിലും, അത് പൂർത്തിയാക്കുവാൻ കഴിഞ്ഞില്ല.
വീട്ടിലെ സാഹചര്യങ്ങൾ മൂലം, പാതിവഴിക്ക് പഠനം ഉപേക്ഷിച്ച് ജോലിക്കു പോകേണ്ടി വന്നു.
പതിനാറാമത്തെ വയസ്സിൽ വാൾട്ടർ ഈസ്റ്റ് കേപ് ടൗൺ വിട്ട് ജോഹന്നസ്ബർഗിലേക്ക് ജോലി അന്വേഷിച്ച് പോയി.
ജോഹന്നസ്ബർഗിലെ ഖനികളിൽ വാൾട്ടറിന്റെ ബന്ധുക്കൾ ജോലി ചെയ്യുന്നുണ്ടായിരുന്നു.
അവധിക്കാലത്ത് കൈനിറയെ സമ്മാനങ്ങളുമായി എത്തുന്ന അവരെകണ്ട്, തനിക്കും അവരേ പോലെ ഖനി തൊഴിലാളിയാവണമെന്ന് ബാലനായിരുന്ന വാൾട്ടർ ആഗ്രഹിച്ചിരുന്നു.
ഖനികളിലെ ജോലി വളരെ കടുപ്പമേറിയതായിരുന്നു, ഒരു കൗമാരക്കാരനു ചെയ്യാവുന്നതിലും കഠിനമായിരുന്നു അത്.
ഖനിയെ ജോലിക്കു പകരം, അവിടത്തെ ജോലിക്കാർക്കു പാല് എത്തിച്ചു കൊടുക്കുന്ന ജോലിയാണ് വാൾട്ടറിനു താൽക്കാലികമായെങ്കിലും ലഭിച്ചത്.
പ്രീമിയർ ബിസ്കറ്റ്സ് എന്ന കമ്പനിയിൽ റൊട്ടി ഉണ്ടാക്കുന്ന ജോലിയും, പെയിന്റ് കമ്പനിയിൽ പെയിന്റ് മിശ്രിതം തയ്യാറാക്കുന്ന ജോലിയും സിസുലു ചെയ്തിട്ടുണ്ട്.
കുറേക്കാലം യൂണിയൻ ബാങ്ക് ഓഫ് സൗത്ത് ആഫ്രിക്കയിലും ഉദ്യോഗസ്ഥനായിരുന്നിട്ടുണ്ട്.
ഇവിടെയെല്ലാം മുഴുവൻ സമയ ജോലി അല്ലായിരുന്നു.
1940 ൽ നെൽസൺ മണ്ടേലയോടും , ഒലിവർ ടാംബോയോടുമൊപ്പമാണ് വാൾട്ടർ സിസുലു ആഫ്രിക്കൻ നാഷണൽ കോൺഗ്രസ്സിൽ ചേരുന്നത്.
ആഫ്രിക്കൻ നാഷണൽ കോൺഗ്രസ്സിന്റെ യൂത്ത് ലീഗിലാണ് സിസുലു പ്രവർത്തിച്ചു തുടങ്ങിയത്.
ഈ യുവജനവിഭാഗത്തിന്റെ സ്ഥാപകാംഗം കൂടിയായിരുന്നു സിസുലു.
സിസുലുവിന്റെ പിതാവ് ഒരു ഇംഗ്ലീഷ് വംശജനായിരുന്നു, ഇത് പാർട്ടിയിൽ ചില അസ്വാരസ്യങ്ങൾക്കിടയാക്കി.
ഇക്കാരണങ്ങൾ കൊണ്ട് അദ്ദേഹം പാർട്ടി സജീവപ്രവർത്തനങ്ങളിൽ നിന്നും കുറേ നാൾ വിട്ടു നിന്നിരുന്നു.
ആഫ്രിക്കൻ നാഷണൽ കോൺഗ്രസ്സിന് ഒരു സായുധ വിഭാഗം സംഘടിപ്പിക്കുന്നതിൽ പ്രധാന പങ്കു വഹിച്ചത് സിസുലുവായിരുന്നു.
1949 ൽ സിസുലു ആഫ്രിക്കൻ നാഷണൽ കോൺഗ്രസ്സിന്റെ സെക്രട്ടറി ജനറലായി തിരഞ്ഞെടുക്കപ്പെട്ടു.
തുടർന്നു വന്ന അഞ്ചുകൊല്ലക്കാലം സിസുലു പാർട്ടിയുടെ സെക്രട്ടറി ജനറൽ സ്ഥാനം വഹിച്ചു.
1951 ൽ ആഫ്രിക്കൻ നാഷണൽ കോൺഗ്രസ്സ് സംഘടിപ്പിച്ച നിയമലംഘന പ്രക്ഷോഭവുമായി ബന്ധപ്പെട്ട് സിസുലു അറസ്റ്റിലായി.
നെൽസൺ മണ്ടേലയുൾപ്പടെ കോൺഗ്രസ്സിന്റെ പ്രമുഖ നേതാക്കളെല്ലാം അറസ്റ്റിലായി, പ്രക്ഷോഭവുമായി ബന്ധപ്പെട്ട് പോലീസ് 8500 പേരെ അറസ്റ്റു ചെയ്തു.
ഒരു വർഷക്കാലം സിസുലു തടവിലായിരുന്നു.
തുടർന്നു വന്ന പത്തുവർഷങ്ങൾക്കുള്ളിൽ സിസുലു ഏഴു തവണ ജയിൽ വാസമനുഭവിച്ചു.
1962 ൽ ആഫ്രിക്കൻ സർക്കാർ സിസുലുവിന്റെ രാഷ്ട്രീയപ്രവർത്തനങ്ങൾ തടയാനായി അദ്ദേഹത്തെ വീട്ടു തടങ്കലിലാക്കി.
ആഫ്രിക്കൻ നാഷണൽ കോൺഗ്രസ്സിന്റെ പ്രതിനിധി എന്ന നിലയിൽ സിസുലു വിദേശരാജ്യങ്ങൾ സന്ദർശിച്ചിട്ടുണ്ട്.
വിവിധ സമയങ്ങളിൽ റഷ്യ , ചൈന , ഇസ്രായേൽ , യൂറോപ്പ് എന്നീ രാജ്യങ്ങളിൽ അവരുടെ ക്ഷണപ്രകാരം സിസുലു സന്ദർശിച്ചിട്ടുണ്ട്.
രാജ്യദ്രോഹക്കുറ്റം, വിചാരണ
1956 ൽ 156 പേരെ രാജ്യദ്രോഹക്കുറ്റം ആരോപിച്ച് ആഫ്രിക്കൻ സർക്കാർ അറസ്റ്റ് ചെയ്തു.
നെൽസൺ മണ്ടേല, വാൾട്ടർ സിസുലു, റൂത്ത് ഫസ്റ്റ് തുടങ്ങിയവർ അറസ്റ്റ് വരിച്ച പ്രമുഖരിൽ ചിലരായിരുന്നു.
ഈ കേസുമായി ബന്ധപ്പെട്ട വിചാരണ അഞ്ചുകൊല്ലക്കാലം നീണ്ടു നിന്നു.
വിചാരണ തുടങ്ങി, ആദ്യ ഘട്ടത്തിൽ തന്നെ 65 ഓളം ആളുകളെ കേസിൽ നിന്നും പോലീസ് ഒഴിവാക്കി.
സിസുലു, വിചാരണക്കിടയിൽ ജാമ്യത്തിലിറങ്ങി ഒളിവിൽ പോവുകയായിരുന്നു.
ഇതിന്റെ ഫലമായി, സർക്കാർ സിസുലുവിന്റെ ഭാര്യയെ അറസ്റ്റ് ചെയ്തു.
പിന്നീട് ജോഹന്നസ്ബർഗിന്റെ പ്രാന്തപ്രദേശമായ റിവോണിയയിൽ നിന്നും സിസുലു ഉൾപ്പെടെ 16 പേരെ പോലീസ് അറസ്റ്റ് ചെയ്തു.
റിവോണിയ വിചാരണക്കൊടുവിൽ നെൽസൺ മണ്ടേല, സിസുലു തുടങ്ങിയ പത്തു പേരെ ജീവപര്യന്തം തടവിനു ശിക്ഷിക്കുകയുണ്ടായി.
എട്ടു പേരെ കുറ്റ വിമുക്തരാക്കി.
റോബൻ ദ്വീപിലെ ജയിലിലായിരുന്നു മറ്റു തടവുകാർക്കൊപ്പം സിസുലുവിന്റെ ജയിൽ വാസം.
1991 ൽ 26 കൊല്ലത്തെ ജയിൽ വാസം കഴിഞ്ഞ് സിസുലു പുറത്തിറങ്ങി.
ജയിൽ വിമോചിതനായ ശേഷം, ആഫ്രിക്കൻ നാഷണൽ കോൺഗ്രസ്സിന്റെ ഡെപ്യൂട്ടി പ്രസിഡന്റ് സ്ഥാനം ഏറ്റെടുത്തു.
1994 ലെ പൊതു തിരഞ്ഞെടുപ്പു വരെ സിസുലു  ഡെപ്യൂട്ടി പ്രസിഡന്റ് എന്ന ഔദ്യോഗിക സ്ഥാനം വഹിച്ചിരുന്നു.
പ്രായാധിക്യം കൊണ്ടു, രോഗങ്ങൾ കൊണ്ടും 1994 ൽ രൂപീകരിക്കപ്പെട്ട സർക്കാരിൽ താൻ ചേരുന്നില്ല എന്ന സിസുലു അറിയിച്ചിരുന്നു.
1998 ൽ ഭാരതസർക്കാർ സിവിലിയൻ ബഹുമതിയായ പത്മവിഭൂഷൺ പുരസ്കാരം നൽകി സിസിലുവിനെ ആദരിച്ചിട്ടുണ്ട്.
ദക്ഷിണാഫ്രിക്കയിലെ വിറ്റ്വവാട്ടർസ്രാൻഡ് ബൊട്ടാണിക്കൽ ഗാർഡൻ സിസുലുവിനോടുള്ള ആദരസൂചകമായി വാൾട്ടർ സിസുലു നാഷണൽ ബൊട്ടാണിക്കൽ ഗാർഡൻ എന്ന പുനർനാമകരണം ചെയ്യുകയുണ്ടായി.
ദക്ഷിണാഫ്രിക്കയിലെ പ്രശസ്തമായ ഒരു വിദ്യാഭ്യാസസ്ഥാപനമാണ് വാൾട്ടർ സിസുലു സർവ്വകലാശാല.
2003 മേയ് 5 ന് വാൾട്ടർ സിസുലു, വാർദ്ധക്യസഹജമായ അസുഖങ്ങൾകൊണ്ട് മരണമടഞ്ഞു.
ഇതും കൂടി കാണുക ദക്ഷിണാഫ്രിക്കയിലെ വർണ്ണവിവേചനം നെൽസൺ മണ്ടേല സ്റ്റീവ് ബികോ ക്രിസ് ഹാനി റൂത്ത് ഫസ്റ്റ് അവലംബം
വാൾഡെൻസ് വേഴാമ്പൽ
വേഴാമ്പൽ കുടുംബത്തിലെ അംഗമാണ് വാൾഡെൻസ് വേഴാമ്പൽ ( ശാസ്ത്രീയനാമം : Aceros waldeni ) .
ഇംഗ്ലീഷ്: Walden's hornbill, Visayan wrinkled hornbill, rufous-headed hornbill അഥവാ writhed-billed hornbill.
ഫിലിപ്പീൻസിൽ മാത്രം കാണുന്ന ഒരു തദ്ദേശീയ കാട്ടുപക്ഷിയാണ്‌ ഇവ.
പഴങ്ങളാണ്‌ വാൾഡെൻസ് വേഴാമ്പലിന്റെ പ്രധാനഭക്ഷണം.
Male carrying a small fruit.
As most other hornbills, this species is primarily a frugivore .
അവലംബം ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help )
വാൾഡെൻഷന്മാർ ഇംഗ്ലീഷ് വിലാസം https://ml.wikipedia.org/wiki/Waldensians വാൾഡെൻഷൻ സഭയുടെ പ്രാരംഭകനായി കരുതപ്പെടുന്ന പീറ്റർ വാൽഡോ (പൊതുവർഷം 1140-1218)
മദ്ധ്യയുഗങ്ങളുടെ അവസാനം യൂറോപ്പിൽ ഉടലെടുത്ത ഒരു ക്രിസ്തീയമുന്നേറ്റത്തിലെ അംഗങ്ങളാണ് വാൽഡെൻഷന്മാർ .
വടക്കൻ ഇറ്റലി ഉൾപ്പെടെയുള്ള ചില നാടുകളിൽ അവരുടെ പിന്തുടർച്ചക്കാർ ഇന്നും നിലനിൽക്കുന്നു.
വിശ്വസനീയമായ രേഖകളുടെ അഭാവം മൂലം, ഈ പ്രസ്ഥാനത്തിന്റെ ആദിമചരിത്രത്തെ സംബന്ധിച്ച് കാര്യമായ അവ്യക്തതയുണ്ട്.
പന്ത്രണ്ടാം നൂറ്റാണ്ടു മുതൽ വേദവ്യതിചലനത്തിന്റെ പേരിൽ പീഡിപ്പിക്കപ്പെട്ട അവർ, പതിനേഴാം നൂറ്റാണ്ടിൽ ഉന്മൂലനാശത്തിന്റെ വക്കോളമെത്തി.
എങ്കിലും യൂറോപ്പിലും , തെക്കും വടക്കും അമേരിക്കകളിലും സജീവമായ വാൾഡെൻഷൻ സമൂഹങ്ങൾ ഇന്നും നിലനിൽക്കുന്നു.
വാൽഡെൻഷൻ മുന്നേറ്റത്തിന്റെ ചരിത്രപൈതൃകം ആ പ്രസ്ഥാനത്തെ ദീനജനസേവനത്തിനും, സാമൂഹ്യനീതിക്കും, മതാന്തരസൗഹാർദ്ദത്തിനും, മത-ധാർമ്മികവൈവിദ്ധ്യത്തിനും, മനഃസാക്ഷിസ്വാതന്ത്ര്യത്തിനും വേണ്ടി നിലകൊള്ളുന്ന സുവിശേഷപ്രഘോഷകരുടെ കൂട്ടായ്മയായി കാണുന്നു.
ആധുനിക കാലത്തെ വാൾഡെൻഷന്മാരുടെ സമൂഹമാണ്, വാൾഡെൽഷൻ സദ്വാർത്താ സഭ തുടക്കം
ഫ്രാൻസിലെ ലയോൺസ് നഗരത്തിൽ ജീവിച്ചിരുന്ന പീറ്റർ വാൾഡോ എന്ന ധനികനായ വ്യാപാരിയുടെ മതവീക്ഷണത്തിലാണ് വാൾഡെൻഷൻ മുന്നേറ്റത്തിന്റെ തുടക്കം.
തെക്കൻ ഫ്രാൻസിലെ 'ലാംഗ്യൂ-ഡോക്ക്' നാട്ടുഭാഷയിലേക്ക് ബൈബിൾ പരിഭാഷപ്പെടുത്താൻ ആഗ്രഹിച്ച അദ്ദേഹം അതിനായി ഒരുപറ്റം പണ്ഡിതന്മാരെ നിയോഗിച്ചു.
പരിഭാഷ പഠിച്ച വാൾഡോ, ക്രിസ്തുവിന്റെ അപ്പസ്തോലന്മാരെപ്പോലെ എല്ലാ ക്രിസ്ത്യാനികളും സമ്പത്തൊന്നുമില്ലാതെ ദരിദ്രരായി ജീവിക്കുകയാണു വേണ്ടത് എന്ന നിഗമനത്തിൽ എത്തിച്ചേർന്നു.
കടങ്ങൾ വീട്ടിക്കഴിഞ്ഞ് ബാക്കിയുണ്ടായിരുന്ന തന്റെ സ്വത്തിൽ ഒരു ഭാഗം ഭാര്യക്കു നൽകിയശേഷം അദ്ദേഹം ബാക്കിയുള്ളത് പാവങ്ങൾക്കു വിതരണം ചെയ്തു.
തുടർന്ന് "ലയോൺസിലെ ദരിദ്രർ" എന്നു സ്വയം വിശേഷിപ്പിച്ച ഒരുപറ്റം അനുയായികൾക്കൊപ്പം വാൾഡോ ക്രിസ്തീയദാരിദ്ര്യത്തിൽ ജീവിക്കാൻ തുടങ്ങി.
സന്യാസികളെപ്പോലെ വസ്ത്രധാരണം ചെയ്ത അവർ, ബ്രഹ്മചര്യനിഷ്ഠയിൽ ലളിതജീവിതം നയിച്ച് സുവിശേഷം പ്രഘോഷിക്കുകയും ബൈബിളിന് ഏറെ പ്രാധാന്യം കല്പിച്ച് അതിന്റെ ഏറെ ഭാഗങ്ങൾ മനപാഠമാക്കുകയും ചെയ്തു.
വാൾഡെൻഷന്മാരുടെ പ്രബോധനം ബൈബിളിനെ , പ്രത്യേകിച്ച് പുതിയനിയമത്തെ കേന്ദ്രീകരിച്ചുള്ളതായിരുന്നു.
നാട്ടുഭാഷയിലുള്ള ബൈബിൾ പാഠത്തിൽ വലിയൊരു ഭാഗം അവർ മനപാഠമാക്കി.
സുവിശേഷങ്ങൾ പ്രഘോഷിക്കുന്ന ലാളിത്യത്തെ അക്ഷരാർത്ഥത്തിൽ പിന്തുടർന്ന് അവർ, ലളിതവസ്ത്രം ധരിച്ച് നഗ്നപാദരായി, വഴിയിൽ കിട്ടിയത് ഭക്ഷിച്ച് പ്രഘോഷണം നിർവഹിച്ചു.
വ്യവസ്ഥാപിതസഭയെ അവർ അതിന്റെ കുറവുകളും അഴിമതിയും തുറന്നുകാട്ടി വിമർശിച്ചു.
ശുദ്ധീകരണസ്ഥലം എന്നത് ഈ ലോകത്തിലെ ദുരിതങ്ങളാണെന്നും പ്രാർത്ഥന ഫലപ്രദമാകാൻ ദേവാലയത്തിന്റെ ഔപചാരികത ആവശ്യമില്ലെന്നും അവർ പഠിപ്പിച്ചു.
സാധാരണക്കാർക്ക് മനസ്സിലാകാത്ത ലത്തീൻ ഭാഷയിലുള്ള പ്രാർത്ഥന അവർക്കിഷ്ടമില്ലായിരുന്നു.
ദേവാലയസംഗീതത്തേയും അവർ എതിർത്തു.
ദുർവൃത്തരായ പുരോഹിതർ നൽകുന്ന കൂദാശകൾ ഫലം ചെയ്യില്ലെന്ന് അവർ കരുതി.
തികഞ്ഞ സത്യസന്ധതയ്ക്ക് അവരുടെ പ്രബോധങ്ങൾ ഏറെ പ്രാധാന്യം കല്പിച്ചു.
ഓരോ നുണയും മാരകപാപം ആണെന്ന് വാൾഡെൻഷന്മാർ പഠിപ്പിച്ചു.
നിയമക്കോടതികളിലെ ശപഥം പോലും അവരുടെ ദൃഷ്ടിയിൽ, "ആണയിടരുത്" എന്ന ക്രിസ്തുവിന്റെ പ്രബോധനത്തിനു വിരുദ്ധമായിരുന്നു.
വിശുദ്ധകുർബ്ബാനയിൽ അവർ പങ്കെടുത്തെങ്കിലും നല്ലവനായ ഏത് ക്രിസ്ത്യാനിക്കും അത് അർപ്പിക്കാൻ അർഹതയുണ്ടെന്ന് അവർ വിശ്വസിച്ചു.
"സ്വർഗ്ഗസ്ഥനായ ഞങ്ങളുടെ പിതാവേ" എന്നാരംഭിക്കുന്ന കർത്തൃപ്രാർത്ഥനയും , ഭക്ഷണത്തിനു ശേഷമുള്ള ഉപകാരസ്മരണയും ആയിരുന്നു അവരുടെ മുഖ്യപ്രാർത്ഥനകൾ.
പ്രാദേശികസഭാധികാരികൾ ഈ പുതിയ തീക്ഷ്ണധാർമ്മികതയുടെ പ്രചരണത്തിൽ എതിർപ്പു പ്രകടിപ്പിച്ചപ്പോൾ വാൾഡോ റോമിലെത്തി മാർപ്പാപ്പായിൽ നിന്ന് പ്രഘോഷണാനുമതി നേടി.
പ്രാദേശിക സഭാനേതൃത്വത്തിന്റെ മേൽനോട്ടത്തിലായിരിക്കണം പ്രഘോഷണം എന്ന വ്യവസ്ഥയിലാണ് അനുമതി നൽകപ്പെട്ടത്.
എന്നാൽ പുതിയ പ്രഘോഷണം ഒന്നിനൊന്ന് വ്യവസ്ഥാപിത ക്രിസ്തീയതക്ക് എതിരായിത്തീർന്നതിനാൽ 1184-ൽ വെറോണയിലെ സഭാ സമ്മേളനം വാൾഡെൻഷന്മാർക്ക് വിലക്കു കല്പിച്ചു.
അതോടെ വ്യവസ്ഥാപിത പൗരോഹിത്യത്തെ തള്ളിപ്പറഞ്ഞ വാൽഡെൻഷന്മാർ സഭക്കു പുറത്തായി. 'ദരിദ്രകത്തോലിക്കർ' എന്ന പേരിൽ അവരിൽ ഒരു വിഭാഗം കത്തോലിക്കാ സഭയിലേക്കു മടങ്ങി.
പീഡനങ്ങൾ
പുതിയ വിശ്വാസത്തിൽ ഉറച്ചുനിന്ന മറ്റുള്ളവർക്ക് വലിയ പീഡനങ്ങൾ ഏൽക്കേണ്ടി വന്നു.
പതിമൂന്നാം നൂറ്റാണ്ടിന്റെ തുടക്കത്തിൽ കാത്താറിസത്തിനെതിരെ കത്തോലിക്കാ സഭ നടത്തിയ കുരിശുയുദ്ധത്തിൽ വാൾഡെൻഷന്മാരും വലിയതോതിൽ വേട്ടയാടപ്പെട്ടു.
നാട്ടുഭാഷയിൽ പ്രചരിച്ച ബൈബിളിനെ ആശ്രയിച്ചു വളർന്ന ഇത്തരം 'വേദവ്യതിയാനങ്ങളെ' നിയന്ത്രിക്കാൻ, കാത്താർ വിരുദ്ധയുദ്ധത്തിന്റെ സമാപ്തിയിൽ ചേർന്ന ടൂളൂസിലെ സഭാ സമ്മേളനം, സങ്കീർത്തനങ്ങൾ ഒഴികെയുള്ള ബൈബിൾ ഭാഗങ്ങൾ പുരോഹിതരല്ലാത്തവർ കൈവശം വയ്ക്കുന്നതു നിരോധിക്കുക പോലും ചെയ്തു.
കാത്താറുകൾക്കെതിരായുള്ള കുരിശുയുദ്ധത്തിൽ നേരിടേണ്ടി വന്ന പീഡനങ്ങൾക്കിടെ വാൾഡെൻഷന്മാരിൽ പലരും ഇറ്റലിയിലെ പീഡ്മോണ്ടിലെക്കും മറ്റും പലായനം ചെയ്തിരുന്നു.
പീഡ്മോണ്ടിൽ വാൾഡെൻഷന്മാർ നേരിട്ട പീഡനങ്ങളെക്കുറിച്ചാണ് "കർത്താവേ, കശാപ്പുചെയ്യപ്പെട്ട നിന്റെ വിശുദ്ധന്മാർക്കു വേണ്ടി പ്രതികാരം ചെയ്താലും" എന്ന പേരിൽ ആംഗലകവി ജോൺ മിൽട്ടൺ രചിച്ച പതിനെട്ടാം സോനെറ്റ്.
അതിജീവനം
ഇറ്റലിയിൽ ആല്പ്സിന്റെ താഴ്വാരങ്ങളിൽ ഒറ്റപ്പെട്ട സമൂഹങ്ങളായി നിലനിന്ന വാൾഡെൻഷൻ സമൂഹങ്ങൾ 16-ആം നൂറ്റാണ്ടിൽ പാശ്ചാത്യസഭയിലുണ്ടായ നവീകരണത്തിനിടെ വീണ്ടും സജീവമായി.
ഇന്ന് യൂറോപ്പിന്റെ പല ഭാഗങ്ങളിലും അമേരിക്കൻ ഐക്യനാടുകളിലും വാൽഡെൻഷൻ സമൂഹങ്ങൾ നിലനിൽക്കുന്നു.
അവലംബം ↑ http://www.waldensian.org 1 2 വിൽ ഡുറാന്റ് , വിശ്വാസത്തിന്റെ യുഗം, സംസ്കാരത്തിന്റെ കഥ നാലാം ഭാഗം(പുറങ്ങൾ 769-70) 1 2 A History of Christianity, Kenneth Scott Latourette (പുറങ്ങൾ 451-53) 1 2 പാശ്ചാത്യ തത്ത്വചിന്തയുടെ ചരിത്രം (പുറം 448) ↑ Poetry Foundation Sonnet XVIII: On the Late Massacre in Piemont പുറത്തേക്കുള്ള കണ്ണികൾ
വാൾഡൈസ്ക്കി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Valdaysky_National_Park
വടക്കൻ റഷ്യയിലെ നോവ്ഗൊറോദ് ഒബ്ലാസ്റ്റിലെ വാൾഡൈസ്ക്കി , ഒക്കുലോവ്സ്ക്കി , ഡെമ്യാൻസ്ക്കി എന്നീ ജില്ലകളിലായി സ്ഥിതിചെയ്യുന്ന ദേശീയോദ്യാനമാണ് വാൾഡൈസ്ക്കി ദേശീയോദ്യാനം .
1990 മേയ് 17 നാണ് ഇത് സ്ഥാപിക്കപ്പെടുന്നത്.
2004 മുതൽ ഈ ദേശീയോദ്യാനത്തിന് യുനസ്ക്കോയുടെ ജൈവമണ്ഡല സംരക്ഷിതപ്രദേശം എന്ന പദവിയുണ്ട്.
വാൽഡായ് പട്ടണം, വാൽഡൈസ്കോയ് തടാകം, സെലിഗർ തടാകത്തിന്റെ വടക്കുഭാഗം എന്നിവ വാൾഡൈസ്ക്കി ദേശീയോദ്യാനത്തിൽ ഉൾപ്പെടുന്നു.
മധ്യ റഷ്യയിലെ ഏറ്റവും ജനപ്രിയമായ വിനോദസഞ്ചാരകേന്ദ്രങ്ങളിലൊന്നായ ഇതിന് വിനോദസഞ്ചാരത്തിനാവശ്യമായ വളരെ വികസിച്ച അടിസ്ഥാനസൗകര്യങ്ങൾ ഉണ്ട്.
റോക്കി റോഡ് (ഐസ്ക്രീം) ഇംഗ്ലീഷ് വിലാസം https://ml.wikipedia.org/wiki/Rocky_road_(ice_cream)
ചോക്ലേറ്റ് സുഗന്ധമുള്ള ഒരു ഐസ്ക്രീമാണ് റോക്കി റോഡ് ഐസ്ക്രീം.
യഥാർത്ഥ സ്വാദിൽ നിന്ന് വ്യത്യാസങ്ങളുണ്ടെങ്കിലും, ഇത് പരമ്പരാഗതമായി ചോക്ലേറ്റ് ഐസ്ക്രീം, അണ്ടിപ്പരിപ്പ്, മുഴുവനായോ അരിഞ്ഞതോ ആയ മാർഷ്മാലോ എന്നിവയോടൊപ്പമാണ് നിർമ്മിച്ചിരിക്കുന്നത്.
ഒരു സ്രോതസ്സ് അനുസരിച്ച്, 1929 മാർച്ചിൽ കാലിഫോർണിയയിലെ ഓക്‌ലാൻഡിലെ വില്യം ഡ്രയർ ഭാര്യയുടെ തയ്യൽ കത്രിക ഉപയോഗിച്ച് വാൽനട്ട്, മാർഷ്മാലോസ് എന്നിവ മുറിച്ച് ചോക്ലേറ്റ് ഐസ്ക്രീമിൽ ചേർത്തപ്പോൾ ഇത് അദ്ദേഹത്തിന്റെ പങ്കാളിയായ ജോസഫ് എഡിയുടെ ചോക്ലേറ്റ് കാൻഡി നിർമ്മാണത്തിൽ വാൽനട്ട്, മാർഷ്മാലോ കഷണങ്ങൾ സംയോജിപ്പിച്ചിരിക്കുന്നതിനെ പ്രതിഫലിപ്പിക്കുന്നു.
പിന്നീട് വാൽനട്ടിന് പകരം വറുത്ത ബദാം കഷണങ്ങൾ ചേർത്തു.
1929-ലെ വാൾസ്ട്രീറ്റ് തകർച്ചയ്ക്ക് ശേഷം, ഡ്രയറും എഡിയും "മഹാമാന്ദ്യത്തിനിടയിൽ ആളുകൾക്ക് പുഞ്ചിരിക്കാൻ എന്തെങ്കിലും നൽകാൻ വേണ്ടി അതിന്റെ നിലവിലെ പേര്  റോക്കി റോഡ് എന്ന് നൽകി.
മറ്റൊരു തരത്തിൽ, ഓക്ക്ലാൻഡിലെ ഫെന്റൺസ് ക്രീമറി അവകാശപ്പെടുന്നത്, വില്യം ഡ്രയറിന്റെ പാചകക്കുറിപ്പ് റോക്കി റോഡ് രീതിയിലുള്ള ഐസ്ക്രീം സുഗന്ധം അടിസ്ഥാനമാക്കിയുള്ളതാണെന്ന് അദ്ദേഹത്തിന്റെ സുഹൃത്ത് ഫെന്റൺസിന്റെ ജോർജ്ജ് ഫാരൻ കണ്ടുപിടിച്ചു.
അദ്ദേഹം സ്വന്തം റോക്കി റോഡ് ശൈലിയിലുള്ള കാൻഡി ബാർ ഐസ്ക്രീമിൽ കലർത്തി.
എന്നിരുന്നാലും, ഡ്രയർ വാൽനട്ടിന് പകരം ബദാം നൽകി.
യഥാർത്ഥ റോക്കി റോഡ് ഐസ്ക്രീം ചോക്ലേറ്റ് ചിപ്പ് കഷണങ്ങളില്ലാത്ത ചോക്ലേറ്റ് ഐസ്ക്രീം ഉപയോഗിച്ചു നിർമ്മിച്ചു.
ചോക്ലേറ്റ് ഐസ്ക്രീം, അണ്ടിപ്പരിപ്പ്, മാർഷ്മാലോസ് എന്നിവ പോലുള്ള നിരവധി ചേരുവകൾ ചേർത്തുകൊണ്ട് നിർമ്മിച്ച റോക്കി റോഡ് ആണ് ഈ സ്വാദിൽ ആദ്യത്തെ തരം.
ശീതീകരണത്തിന്റെ വിപ്ലവ ശക്തിയിലൂടെ മാത്രമാണ് ഇത് സാധ്യമാക്കിയത്.
ഡ്രയറിന്റെ ലീഡ് കെമിക്കൽ എഞ്ചിനീയറും ഡയറി ഷെഫുമായ നോവ ഹോളഡേ ഈ രീതി വികസിപ്പിച്ചെടുത്തു.
വിവിധ മിശ്രിത ചേരുവകൾ ശീതീകരിക്കുകയും സംരക്ഷിക്കുകയും ചെയ്യുന്ന സ്വഭാവം കാരണം ഉത്പാദിപ്പിക്കാൻ പ്രയാസമാണ്.
പല കമ്പനികളും വിവിധ പരിപ്പ്, പഴങ്ങൾ, ടോപ്പിംഗ്സ് എന്നിവ പോലുള്ള മറ്റ് ചേരുവകൾ അനുകരിക്കാനോ കലർത്താനോ ശ്രമിക്കുമെങ്കിലും യഥാർത്ഥ കോമ്പിനേഷൻ ഏറ്റവും ജനപ്രിയമാണെന്ന് തെളിഞ്ഞു.
അവലംബം ↑ 1 2 {{ cite web }} : Unknown parameter | dead-url= ignored ( | url-status= suggested) ( help ) ↑ ↑ ↑ https://qz.com/quartzy/1376713/who-invented-rocky-road-ice-cream-its-complicated/ ബാഹ്യ ലിങ്കുകൾ Rocky road (dessert) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
റോക്കോട്ട്
റഷ്യൻ റോക്കറ്റാണ് റോക്കോട്ട് .
1,950 കിലോഗ്രാം ഭാരമുള്ള ഉപ്ഗ്രഹത്തെ 200 കിലോമീറ്റർ ഉയരത്തിൽ 63 ഡിഗ്രി ചരിവിലെത്തിക്കാനുള്ള സംവിധാനമാണ്.
UR-100N (SS-19 Stiletto)എന്ന ഭൂഖണ്ഡാന്തര ബാലിസ്റ്റിക്ക് മിസ്സൈലിന്റെ ഒരു വകഭേദമാണ്.
യൂറോക്കോട്ട് ലോഞ്ച് സർവീസസ് ആണ് ഇത് പ്രവർത്തിപ്പിക്കുന്നത്.
1990കളിൽ ബൈക്കനൂർ കോസ്മോഡ്രോമിൽ നിന്നുമാണ് വിക്ഷേപിച്ചത്.
ഇതും കാണൂ Comparison of orbital launchers families Strela അവലംബം
റോക്ക് ഇംഗ്ലീഷ് വിലാസം https://ml.wikipedia.org/wiki/Rock_music
1950 കളോടെ പടിഞ്ഞാറൻ സംഗീതത്തിന്റെ മുൻപന്തിയിലേക്ക് വന്ന സംഗീതവിഭാഗമാണ് റോക്ക് .
റോക്ക് ആൻഡ്‌ റോൾ , റിതം ആൻഡ്‌ ബ്ലുസ് , കണ്ട്രി മ്യൂസിക്‌ , ഫോക് , ജാസ് എന്നിവയിൽ നിന്നും ഉടലെടുത്തതാണീ സംഗീതരൂപം.
ഗിറ്റാറിനെ കേന്ദ്രമാക്കിയുള്ള ഈ സംഗീതത്തിൽ ഡ്രംസ് , ബേസ് ഗിറ്റാർ , ഓർഗൻ , എന്നിവയും പ്രധാന പങ്ക് വഹിക്കുന്നു.
Led Zeppelin live at Chicago Stadium, January 1975.
1960 കളുടെ അവസാനം മുതൽ 1970 കളിൽ ഇതിൽനിന്നും ഉടലെടുത്ത മറ്റു രൂപങ്ങൾ ബ്ലുസ് റോക്ക് , ജാസ് റോക്ക് , ഫോക്ക് റോക്ക് , തുടങ്ങിയവയാണ്.
1970 കഴിഞ്ഞതോടെ സോഫ്റ്റ്‌ റോക്ക് , ഗ്ലാം റോക്ക് , പങ്ക് റോക്ക് , ഹാര്ഡ് റോക്ക് , ഹെവി മെറ്റൽ , പ്രോഗ്രസ്സീവ് റോക്ക് എന്നിവയും രൂപപ്പെട്ടു.
1980 കളിൽ ന്യൂ വേവ് , ഹാര്ഡ് കോർ പങ്ക് എന്നിവയും 1990 കളിൽ ഗ്രന്ജ്‌ , ബ്രിട്ട് പോപ്‌ , നു മെറ്റൽ എന്നിവയും രൂപപ്പെട്ടു
ഇത്തരം സംഗീതത്തിൽ വൈദക്ത്യം നേടിയ ഒരു കൂട്ടം സന്ഗീതക്ജരുടെ സംഘത്തെ റോക്ക് ബാന്ഡ് അല്ലെങ്കിൽ റോക്ക് ഗ്രൂപ്പ് എന്ന് വിളിക്കുന്നു.
ഒരു ഗ്രൂപ്പിൽ അടിസ്ടാനപരമായി ഗിറ്റാർ , ബേസ് ഗിറ്റാർ , ഡ്രംസ് , വോക്കൽ എന്നിവ ഉണ്ടാവും.
കൂടാതെ കീ ബോർഡ് , സാക്സഫോൺ റിതം ഗിറ്റാർ മുതലായവയും കാണും.
എൽവിസ് പ്രെസ്‌ലി , ബീറ്റിൽസ് , എവെര്ളി ബ്രതെര്സ്, ജിമ്മി ഹെൻട്രിക്സ് , എറിക് ക്ലാപ്ടൻ, ബോബ് ദില്ലൻ , ഈഗിൾസ് , എസ്, യു2 , ലെഡ് സെപ്പലിൻ , അയേൺ മേയ്ടൻ, നിർവാണ , ദി ഹു, എ.സി.ഡി.സി , മെഗാ ഡത്ത്, മെറ്റാലിക്കാ , മൈക്ക്‌ൾ ജാക്സൺ മഡോണ ,എന്നിവർ പ്രധാനപ്പെട്ട ചില സംഗീതജ്ഞരും ബാണ്ടുകളും ആണ്.
ഈ സംഗീതം ലോകത്തിന്റെ സാമൂഹിക രംഗങ്ങളിൽ പല മാറ്റങ്ങളും ഉണ്ടാക്കി എന്നാണു പഠനം സൂചിപ്പിക്കുന്നത്.
ഫാഷൻ , സിനിമാ എന്നിവയുടെ ലോകത്താണ് കൂടുതൽ മാറ്റം ഉണ്ടാക്കിയത്.
"Walked that Lonesome Valley" Performed by the famous Million Dollar Quartet during the Sun Session 
Date recorded - December 4, 1956 ഈ പ്രമാണം കേൾക്കാൻ കഴിയുന്നില്ലേ?
റോക്ക് റോൾ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Rock_N%27_Roll
മോഹൻലാൽ , ലക്ഷ്മി റായ് , മുകേഷ് , റഹ്മാൻ , ലാൽ , സിദ്ദിഖ് , ഹരിശ്രീ അശോകൻ , ജഗതി ശ്രീകുമാർ എന്നിവർ പ്രധാന കഥാപാത്രങ്ങളെ അവതരിപ്പിച്ച് രഞ്ജിത്ത് കഥ, തിരക്കഥ എഴുതി സംവിധാനം ചെയ്ത 2007 ലെ മലയാള സംഗീത കോമഡി ചിത്രമാണ് റോക്ക് റോൾ .
ദക്ഷിണേന്ത്യയിലെ ചലച്ചിത്ര നിർമ്മാണത്തിന്റെ പ്രധാന കേന്ദ്രമായ ചെന്നൈയിലെ ആറ് സംഗീതജ്ഞരുടെ കഥയാണ് ചിത്രം പറയുന്നത്.
ഗിരീഷ് പുത്തഞ്ചേരി യുടെ ഗാനങ്ങൾക്ക് വിദ്യാസാഗർ ഈണമിട്ടു.
പശ്ചാത്തലസംഗീതം ബിജിബാൽ ഒരുക്കി പ്ലോട്ട്
സംഗീതസംവിധായകനും ഡ്രമ്മറുമായ ചന്ദ്രമൗലിയുടെ ( മോഹൻലാൽ ) ഒരു ഹ്രസ്വ സന്ദർശനത്തിനായി ദക്ഷിണാഫ്രിക്കയിൽ നിന്ന് ചെന്നൈയിലേക്ക് മടങ്ങിയതിന്റെയും ആ ഹ്രസ്വ കാലയളവിൽ നടന്ന സംഭവങ്ങളുടെയും കഥയാണ് റോക്ക് എൻ റോൾ പറയുന്നത്.
പ്രമുഖ സംഗീതസംവിധായകനായ ഗുണശേഖരൻ ( സിദ്ദിഖ് ) ലാൽ ജോസ് സംവിധാനം ചെയ്ത ഏറ്റവും പുതിയ ചിത്രത്തിന്റെ രചനയുടെ തിരക്കിലാണ്.
ഇപ്പോൾ തന്റെ അന്താരാഷ്ട്ര സംഗീത കച്ചേരികളിൽ തിരക്കിലായ തന്റെ പഴയ സുഹൃത്ത് ചന്ദ്രമൗലിയുടെ സഹായം ലഭിച്ചാൽ നന്നായിരിക്കുമെന്ന് അദ്ദേഹം കരുതുന്നു.
എന്നാൽ രസകരവും സ്നേഹനിർഭരവുമായ സംഗീതജ്ഞനായ മൗലി ചെന്നൈയിൽ അതിശയിപ്പിക്കുന്ന ലാൻഡിംഗ് നടത്തുകയും ഗുണയെ തന്റെ പ്രവർത്തനങ്ങളിൽ സഹായിക്കുകയും ചെയ്യുന്നു.
മൗലിയുടെ ആകസ്മിക ആരാധകയായ വനിതാ പിന്നണി ഗായികയായ ദയാ ശ്രീനിവാസനുമായി ( ലക്ഷ്മി റായ് ) മൗലി ആകസ്മികമായി പ്രണയത്തിലാകുന്നു.
എന്നാൽ മാതാപിതാക്കളിൽ നിന്നും പ്രതിശ്രുത വരൻ വിവേകിൽ നിന്നും ( അനൂപ് മേനോൻ ) നിർബന്ധിതനായതിനാൽ അവൾ മുംബൈയിലേക്ക് മടങ്ങുന്നു.
തന്റെ സുഹൃത്തായ തബാല ബാലു ( ഹരിശ്രീ അശോകൻ ) യുമായി മൗലി അവളെ ചെന്നൈയിലേക്ക് തിരികെ കൊണ്ടുവരാൻ ഒരു പദ്ധതി തയ്യാറാക്കുന്നു.
താൻ ഇപ്പോൾ ഒരു ചിത്രത്തിനായി ഒരു ഡസൻ ഗാനങ്ങൾ രചിക്കുകയാണെന്നും അത് പാടണമെന്ന് ദയാ ആഗ്രഹിക്കുന്നുവെന്നും അദ്ദേഹം ദയയെ വിശ്വസിക്കുന്നു.
ചെന്നൈയിലേക്ക് മടങ്ങിവരുന്ന ദയാ, മൗലിയുടെ രാഗങ്ങളിൽ മതിപ്പുളവാക്കുന്നില്ല.
രാഗത്തോടുള്ള തന്റെ അതൃപ്തി അവൾ പരസ്യമായി പ്രകടിപ്പിക്കുമ്പോൾ, മൗലി അത് ഒരു അഭിമാന വിഷയമായി കണക്കാക്കുകയും അവർക്കായി പൂർണ്ണമായും സമർപ്പിച്ച ഒരു ഗാനം രചിക്കുകയും ചെയ്യുന്നു.
എന്നിരുന്നാലും, പ്രത്യേക തീയതിയിൽ സ്റ്റുഡിയോയിൽ പങ്കെടുക്കാൻ ദയയ്ക്ക് കഴിയില്ല, കാരണം വിവേകിനെ വിവാഹം കഴിക്കും, അവൾക്ക് അഹങ്കാരവും സങ്കീർണ്ണവുമാണെന്ന് അവൾ കരുതുന്നു.
വിവാഹ വേദിയിൽ പ്രവേശിച്ച മൗലി 30 ന് ദയയെ സ്റ്റുഡിയോയിലേക്ക് കൊണ്ടുപോകുന്നു അവളുടെ കുടുംബാംഗങ്ങളുടെ എതിർപ്പ് അവഗണിച്ച് മിനിറ്റുകൾ.
സമയത്തിനുള്ളിൽ മൗലിയുമായി പൂർണമായും പ്രണയത്തിലായിരിക്കുന്ന ദയാ, അവളോടുള്ള തന്റെ സ്നേഹം തിരിച്ചറിഞ്ഞ് അവനോട് അവളുടെ മനസ്സ് തുറക്കുന്നു.
മൗലി ദയയുമൊത്ത് ഒരു കടൽത്തീരത്ത് വിശ്രമിക്കുന്നതോടെയാണ് ചിത്രം അവസാനിക്കുന്നത്, എന്നാൽ അശ്രദ്ധമായ സ്വഭാവവും പെൺകുട്ടികളോടുള്ള അഭിനിവേശവും അദ്ദേഹത്തിന്റെ പഴയ ശീലങ്ങൾ ഇപ്പോഴും ഇല്ലാതായിട്ടില്ല.
ചിത്രത്തിന് കൂടുതലും നെഗറ്റീവ് അവലോകനങ്ങൾ ലഭിച്ചു.
മറുവശത്ത് സംഗീതത്തിന് മികച്ച സ്വീകാര്യത ലഭിച്ചു.
വിദ്യാസാഗറിന്റെ സംഗീതം ജനപ്രിയമായിരുന്നു, പ്രത്യേകിച്ച് "ചന്ദമമ" എന്ന ഗാനം നിരവധി ആഴ്ചകളായി ചാർട്ടിൽ തുടർന്നു.
താരം വേഷം 1 മോഹൻലാൽ ഡ്രമ്മർ ചന്ദ്രമൗലി 2 ലക്ഷ്മി റായ് ഗായിക ദയാ ശ്രീനിവാസ് 3 മുകേഷ് റീ-റെക്കോർഡിസ്റ്റ് വിശ്വനാഥ് (വിശ്വൻ) 4 ലാൽ വയലിനിസ്റ്റ് ഇസഹാക്ക് 5 റഹ്മാൻ കീ ബോർഡിസ്റ്റ് ഹെൻ‌റി 6 സിദ്ദിഖ് ഗുണശേഖരൻ 7 മനോജ് കെ. ജയൻ ചന്ദ്രമൗലിയുടെ സുഹൃത്തായ സൈദാപേട്ട് ഗിരി 8 ഹരിശ്രീ അശോകൻ തബലിസ്റ്റ് ബാലു 9 ജഗതി ശ്രീകുമാർ ഖാദർ ഖാൻ 10 അനൂപ് മേനോൻ വിവേക് 11 സുരാജ് വെഞ്ഞാറമൂട് പി‌പി ഷിജു / മഹാരാജാവ് 12 വനിത കൃഷ്ണചന്ദ്രൻ ചന്ദ്രമൗലിയുടെ അമ്മ 13 ശ്വേത മേനോൻ മീനാക്ഷി 14 പ്രവീണ മറിയ 15 അനിൽ മുരളി പോലീസ് ഇൻസ്പെക്ടർ- നാടാർ 16 അഗസ്റ്റിൻ സുബ്രഹ്മണ്യം- പ്രൊഡക്ഷൻ കൺട്രോളർ 17 രോഹിണി നിർമ്മല 18 ജോജു ജോർജ് സൈദാപേട്ട് ഗിരിയുടെ ഗ്യാങ്‌സ്റ്റർ 19 ലാൽ ജോസ് ലാൽ ജോസ്-സംവിധാനം 20 ദിനേശ് പണിക്കർ ദയയുടെ പിതാവായ ശ്രീനിവാസ് 21 സിന്ധു ശ്യാം പാട്ടരങ്ങ് വരികൾ: ഗിരീഷ് പുത്തഞ്ചേരി ഈണം: വിദ്യാസാഗർ
പശ്ചാത്തലസംഗീതം ബിജിബാൽ ആണ്.
ഗാനങ്ങൾ വളരെ ജനപ്രിയമായിരുന്നു.
പാട്ട് പാട്ടുകാർ രാഗം 1 ചന്ദമാമ അനിത ഷൈക് , റിബു 2 ജിരുതാന ജിരുതാനാ ടിപ്പു , രഞ്ജിത്ത് ഗോവിന്ദ് 3 മഞ്ചാടി മഴ മധു ബാലകൃഷ്ണൻ , സുജാത മോഹൻ മോഹനം 4 രാവേറെയായ്‌ പൂവേ മധു ബാലകൃഷ്ണൻ മാണ്ഡ്‌ 5 വളയൊന്നിതാ കളഞ്ഞുകിട്ടി വിജയ് യേശുദാസ് ,രഞ്ജിത്ത് ഗോവിന്ദ് ,പ്രദീപ്‌ പള്ളുരുത്തി ,ജീമോൻ
"റെക്കോർഡിംഗ് സ്റ്റുഡിയോയുടെ പശ്ചാത്തലവും സംഗീത സംവിധായകരുടെ ലോകവും ഉൾക്കൊള്ളുന്ന ചെന്നൈ ചുറ്റുപാടിൽ സജ്ജീകരിച്ച ഒരു out ട്ട് and ട്ട് മ്യൂസിക്കൽ എന്റർടെയ്‌നറാണ് റോക്ക് ആൻഡ് റോൾ.
ഉല്ലാസ പുരുഷന്മാരുടെ കൂട്ടത്തിൽ മോഹൻലാൽ നയിക്കുന്ന രസകരമായ ഒരു ചിത്രമാണിത്.
”- സംവിധായകൻ രഞ്ജിത്ത് പരാമർശങ്ങൾ Musicindiaonline.com പ്രിവ്യൂ Archived 2007-11-17 at the Wayback Machine .
റോക്ക് എൻ റോൾ ഗാനങ്ങൾ Archived 2007-11-17 at the Wayback Machine .
റോക്ക് എൻ റോൾ സ്റ്റിൽസ് ഞായറാഴ്ച ക um മുദി പ്രിവ്യൂ Archived 2016-03-03 at the Wayback Machine .
ഇന്ദുലേഖ ഫിലിം പ്രൊഫൈൽ (മലയാളം) Archived 2008-01-17 at the Wayback Machine .
പുറംകണ്ണികൾ ) വിഡിയോ യൂട്യൂബിൽ Rock N' Roll ഇന്റർനെറ്റ് മൂവി ഡാറ്റാബേസിൽ
റോക്ക് ആൻഡ് റോൾ ഹോൾ ഓഫ് ഫെയിം
റോക്ക് ആൻഡ് റോൾ ഹാൾ ഫെയിം മ്യൂസിയം അമേരിക്കയിലെ ഒഹായോയിൽ ഈറീ തടാകത്തിന്റെ കരയിൽ  സ്ഥിതി ചെയ്യുന്ന ഒരു മ്യൂസിയമാണ്.
ഇത് സംഗീത വ്യവസായത്തെ ഏറ്റവും സ്വാധീനിക്കുകയും അതിന്റെ വളർച്ചക്ക് വളരെയധികം സഹായിക്കുകയും ചെയ്തിട്ടുള  കലാകാരന്മാർ, സംവിധായകന്മാർ, എൻജിനീയർമാർ തുടങ്ങിയവർക്കു വേണ്ടി സമർപ്പിച്ചിട്ടുള്ളതാണ്.
Rock and Roll Hall of Fame എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്സൈറ്റ് Library and Archives SiriusXM.com: Rock and Roll Hall of Fame Radio Archived 2015-10-29 at the Wayback Machine .
റോക്ക് കാർവിംഗ്സ് ഇൻ തനും
സ്വീഡനിലെ തനൂംഷെഡിൽ ഉള്ള കല്ലിൽ ഉള്ള കൊത്തുപണികളുടെ ഒരു കൂട്ടമാണ് റോക്ക് കാർവിംഗ്സ് ഇൻ തനും .
ഇത് 1994-ൽ യുനെസ്കോയുടെ ലോകപൈതൃകസ്ഥാനങ്ങളിൽ ഒന്നായി പ്രഖ്യാപിച്ചു.
പെട്രോഗ്ലിഫ്സ്
ലോക പൈതൃക ഏരിയയിലെ 600 പാനലുകളിൽ മൊത്തം ആയിരക്കണക്കിന് ചിത്രങ്ങൾ താനം പെട്രോഗ്ലിഫ്സ് എന്ന പേരിൽ അറിയപ്പെടുന്നു.
ഇവ 25 കിലോമീറ്ററോളം വിസ്തൃതിയുള്ള പ്രദേശങ്ങളിലാണ് സ്ഥിതി ചെയ്യുന്നത്.
ഏതാണ്ട് 51 ഹെക്ടർ (126 ഏക്കർ അല്ലെങ്കിൽ 0.5 കി.മീ²) വ്യാപിച്ചുകിടക്കുന്നു.
ഇതിൻറെ ചിത്രം തയ്യാറാക്കിയപ്പോൾ ഈ പ്രദേശം തീരപ്രദേശത്ത് ആയിരുന്നു, ഇപ്പോൾ ഇത് 25 മീറ്റർ ഉയരത്തിലാണ് സ്ഥിതി ചെയ്യുന്നത്.
ചിത്രശാല The Grieving Woman Birds Boat Chariot The Snake 29 balls in evening sunlight അവലംബം ↑ {{ cite web }} : Missing or empty | title= ( help ) ↑
റോക്കി ലാൻഡ്സ്കേപ്പ് വിത് എ വാട്ടർഫാൾ ഇംഗ്ലീഷ് വിലാസം https://ml.wikipedia.org/wiki/Rocky_Landscape_with_a_Waterfall
ഫ്ളമിഷ് ചിത്രകാരനായ ജൂസ് ഡി മോമ്പർ വരച്ച എണ്ണച്ചായാചിത്രമാണ് റോക്കി ലാൻഡ്സ്കേപ്പ് വിത് എ വാട്ടർഫാൾ (റഷ്യൻ: Скалистый пейзаж с водопадом) .
പെയിന്റിംഗ് 1610-കളുടെ തുടക്കത്തിൽ പൂർത്തിയായി.
ഈ ചിത്രം നിലവിൽ സെന്റ് പീറ്റേഴ്സ്ബർഗിലെ ഹെർമിറ്റേജ് മ്യൂസിയത്തിൽ സൂക്ഷിച്ചിരിക്കുന്നു.
പെയിന്റിംഗ് ഡി മോമ്പറിന്റെ സവിശേഷമായ പുറമേയുള്ള സാങ്കൽപ്പിക ലാൻഡ്സ്കേപ്പ് ചിത്രീകരിക്കുന്നു.
നിറങ്ങൾ ഇളം ചാരനിറമുളളതായി മാറുകയും പശ്ചാത്തലത്തിലേക്ക് നീങ്ങുമ്പോൾ രൂപരേഖ കുറയുകയും ചെയ്യുന്നു.
അവിടെ താഴ്വരയിലേയ്ക്ക് ഒരു നദി കടന്നുപോകുന്നു.
മേഘങ്ങളിൽ നിന്ന് പുറത്തേക്ക് നീങ്ങുമ്പോൾ വളരെ വ്യത്യസ്തമായ, നീലകലർന്ന പർവതശിഖരം കാണാം.
നിരവധി നായ്ക്കളുള്ള ഒരു വേട്ടക്കാരനും മൂന്ന് കുതിരപ്പടയാളികളും ഒരു പർവത റോഡിലൂടെ നടക്കുന്നു.
അവരുടെ വലതുവശത്ത്, കന്നുകാലികളെ പരിപാലിക്കുന്ന രണ്ട് ഇടയന്മാർ വെള്ളച്ചാട്ടത്തിനരികിൽ ഇരിക്കുന്നു.
ഇടത് വശത്ത് ഉയരമുള്ള മരങ്ങൾ നിറഞ്ഞ ഒരു മലഞ്ചെരിവും വലതുവശത്ത്, എവിടെനിന്നോ വെള്ളച്ചാട്ടം മുൻഭാഗത്തേക്ക് വീഴുന്നു.
ജാൻ ബ്രൂഗൽ ദി എൽഡറും ജൂസ് മോമ്പറും പല സന്ദർഭങ്ങളിലും ഒന്നിച്ചു വരയ്ക്കുകയും മോമ്പർ എല്ലായ്പ്പോഴും ലാൻഡ്സ്കേപ്പ് വരയ്ക്കുകയും എൽഡർ പലപ്പോഴും സ്റ്റാഫേജ് പരിപാലിക്കുകയും ചെയ്തു.
ഈ സന്ദർഭത്തിൽ, ബ്രൂഗൽ ഡി മോമ്പറിനുവേണ്ടി പ്രതിഛായകൾ വരച്ചു.
റഷ്യൻ ചക്രവർത്തിനിയായിരുന്ന കാതറിൻ ദി ഗ്രേറ്റിന്റെ ശേഖരത്തിന്റെ ഭാഗമായിരുന്നു ഈ പെയിന്റിംഗ്.
മഹാറാണി കല, സാഹിത്യം, വിദ്യാഭ്യാസം എന്നിവയുടെ രക്ഷാധികാരിയായിരുന്നു.
ഇപ്പോൾ വിന്റർ കൊട്ടാരം മുഴുവൻ (ഒരിക്കൽ കാതറിൻറെ വസതി) ഹെർമിറ്റേജ് മ്യൂസിയം ഉൾക്കൊള്ളുന്നു.
കാതറിൻറെ വ്യക്തിഗത ശേഖരമായി ഇത് ആരംഭിച്ചു.
മഹാറാണി കലയെയും സാഹിത്യത്തെയും സ്നേഹിക്കുന്നവളായിരുന്നു.
കൂടാതെ 1770 -ൽ ശിൽപം, പുസ്തകങ്ങൾ, പെയിന്റിംഗ് എന്നിവയുടെ വിപുലീകൃത ശേഖരം സ്ഥാപിക്കുന്നതിനായി ഹെർമിറ്റേജ് നിർമ്മിക്കാൻ ഉത്തരവിട്ടു.
അതിൽ റോക്കി ലാൻഡ്സ്കേപ്പ് വിത് എ വാട്ടർഫാൾ ഉണ്ടായിരുന്നു.
1790 ആയപ്പോഴേക്കും ഹെർമിറ്റേജിൽ 38,000 പുസ്തകങ്ങളും 10,000 രത്നങ്ങളും 10,000 ഡ്രോയിംഗുകളും ഉണ്ടായിരുന്നു.
ഈ ചിത്രം കാതറിൻറെ ശേഖരത്തിന്റെ ഭാഗമായതിനാൽ 1797 -ന് മുമ്പ് ഹെർമിറ്റേജിൽ എത്തിയതായി അവകാശപ്പെടാം.
അവലംബം ഉറവിടങ്ങൾ {{ cite book }} : Cite uses deprecated parameter | authors= ( help ) പുറംകണ്ണികൾ Painting at the Hermitage Museum official website
റോക്കു
റോക്കു, ഇൻക് നിർമ്മിക്കുന്ന ഒരു ഡിജിറ്റൽ മീഡിയ പ്ലേയർ സെറ്റ്-ടോപ്പ് ബോക്സ് ആണ് റോക്കു സ്ട്രീമിങ് പ്ലേയർ , അഥവാ റോക്കു .
ജാപ്പനീസ് പദമായ 六 (roku) എന്ന വാക്കിൽ നിന്നാണ് ആ പേര് വരുന്നത്.
ആറ് എന്ന അർഥം വരുന്ന ഈ പദം സ്ഥാപകനും സിഇഒയുമായ ആന്റണി വുഡിന്റെ ആറാമത്തെ കമ്പനിയെ സൂചിപ്പിക്കുന്നതിന് തിരഞ്ഞെടുത്തതാണ്.
ഒരു ഇന്റർനെറ്റ് റൌട്ടറിൽ നിന്നു കേബിൾ വഴി നേരിട്ട് അല്ലെങ്കിൽ വൈഫൈ മുഖേനയാണ് റോക്കു ഡാറ്റ ലഭിക്കുന്നത്.
ആഗോള ദാതാക്കളിൽ നിന്നും വൈവിധ്യമാർന്ന ഉള്ളടക്കം റൊക്കുവിൽ ലഭ്യമാണ്.
ആമസോൺ ക്ലൗഡ് പ്ലേയർ, ആമസോൺ വീഡിയോ, അമീബ ടിവി, ബി.ബി.സി ഐപ്ലേയർ , സിബിഎസ് ഓൾ ആക്സസ് , കോമ്പൌണ്ട് മീഡിയ, ക്രഞ്ചിറോൾ, ഡിറെക്ടിവി ഇപ്പോൾ, യൂറോറോക്കു, ഗൂഗിൾ പ്ലേ മൂവീസ് ആൻഡ് ടിവി , ഹാസ്ബ്രോ സ്റ്റുഡിയോസ്, എച്ച്ബിഒ ഗോ , ഹുലു , പിബിഎസ്, പ്ലേസ്റ്റേഷൻ വിയു, റെഡ്ബോക്സ്, ആർടി, സിറിയസ്എക്സ്എം, ഷോ ടൈം, സ്ലിങ് ടിവി, ടിവി ലുക്സ്, ട്യൂണിൻ റേഡിയോ, ടൈം വാർണർ കേബിൾ, യൂട്യൂബ് , ഐടിവി ഹബ് എന്നിവ റൊക്കുവിൽ ലഭ്യമാണ്.
റോക്ക് ആൻഡ്‌ റോൾ ഇംഗ്ലീഷ് വിലാസം https://ml.wikipedia.org/wiki/Rock_and_roll
1940-50 കാലഘട്ടത്തിൽ അമേരിക്കയിൽ രൂപം കൊണ്ട ഒരു സംഗീതവിഭാഗമാണ്‌ റോക്ക് ആൻഡ്‌ റോൾ .
പോപ്പുലർ മുസിക്കിൻറെ മറ്റൊരു വിഭാഗമായ  ഈ സംഗീതരീതി ഉടലെടുത്തത് ബ്ലൂസ് , കൺട്രി മ്യൂസിക്‌ , ഗോസ്പൽ മ്യൂസിക്‌ എന്നിവയിൽ നിന്നുമാണ്.
1920-30 കളിൽതന്നെ ഈ സംഗീതരീതി ആരംഭിച്ചുവെങ്കിലും 1950 കളിലാണ് ഇതിനു റോക്ക് ആൻഡ്‌ റോൾ എന്ന പേര് ലഭിച്ചത്.
അമേരിക്കൻ ഹെറിറ്റേജ് ഡിക്ഷ്ണറി, മെറിയം വെബസ്ടർ ഡിക്ഷ്ണറി എന്നിവയിൽ റോക്ക് ആൻഡ്‌ റോൾ സംഗീതത്തെ റോക്ക് സംഗീതവുമായി ചേർത്തു നിർവചനം ചെയ്തിട്ടുണ്ടെങ്കിലും ആൾ വേഡ്സ് ഡോട്ട് കോം ഇതിനെ 1950 കളിലെ സംഗീതമായി നിർവചിക്കുന്നു.
തുടക്കത്തിൽ പിയാനോ , സാക്സഫോൺ എന്നിവ ആയിരുന്നു പ്രധാനമായി ലീഡ് ചെയ്തിരുന്ന ഉപകരണങ്ങൾ .
പിന്നീട് ലീഡ് ഗിറ്റാർ പ്രധാന ഉപകരണമായി മാറി.
കൂടാതെ റിതം ഗിറ്റാർ , ബേസ് ഗിറ്റാർ , ഡ്രംസ് എന്നിവയും ഉപയോഗിക്കുന്നു.
റോക്ക് ആൻഡ്‌ റോൾ സംഗീതത്തിൽ ഉപയോഗിക്കുന്ന ബീറ്റുകളെ റോക്ക് ആൻഡ്‌ റോൾ ബീറ്റ്സ്‌ എന്ന് വിളിക്കുന്നു.